钦定古今图书集成/历象汇编/庶征典/第173卷 > 《田家杂占》 > 元
## 钦定古今图书集成/历象汇编/庶征典/第173卷 > 《田家杂占》 > 元

### 世祖至元十六年牛生两头三尾

按《元史世祖本纪》。不载　按《五行志》：“至元十六年四
月，益都安乐县朱五十家，牛生牸犊，两头四耳三尾，
其色黄，既生即死。”

### 成宗大德九年牛生麒麟

按《元史成宗本纪》不载。　按《五行志》：“大德九年二月，
大同平地县迷儿的斤家牛生麒麟而死。”

### 武宗至大四年牛生麒麟

按《元史武宗本纪》，不载。　按《五行志》：“至大四年，大同
宣宁县民灭的家，牛生一犊，其质有鳞无毛，其色青
黄，类若麟，以其鞹上之。”

### 泰定帝泰定三年牛产异兽

按《元史泰定帝本纪》，不载　按《五行志》，“泰定三年九
月，湖州长兴州民王俊家，牛生一兽，麟身牛尾，口目
皆赤，堕地即大鸣，母不乳之。”具图以上，不知何兽。或
曰：“此瑞也，宜俾史臣纪录。”

### 顺帝至正九年牛产犊绿角绿毛

按《元史顺帝本纪》。不载　按《五行志》，至正九年三月，
陈州杨家庄上牛产黄犊。火光满室，麻顶绿角，间生
绿毛，不食乳，二日而死。

至正十年，牛产犊，五足。

按《元史顺帝本纪》。不载。　按《五行志》。“十年秋。襄阳车
城民家牛生犊。五足。前三后二。”

至正十六年，牛生犊，双首。

按《元史顺帝本纪》。不载　按《五行志》。至正十六年春。
汴梁祥符县牛生犊。双首。不及二日死。

至正二十八年，牛生犊，六足。

按《元史顺帝本纪》。不载　按《五行志》。“二十八年五月。
东昌聊城县钱镇抚家牛生黄犊。六足。前二后四。”